《曹子念岁暮过访夜同集喻邦相署中分得云字》
明代·胡应麟

仙槎逼岁下江濆，客馆张筵傍夜分。西北万星悬对酒，东南片夜堕论文。

鸣琴是处栖鸾翮，岸帻谁能唤鹤群。不信茂陵愁绪减，坐深庭叶渐纷纷。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。